Кама-Исмәгыйль авыл җирлеге буенча 2016 елда башкарылган эшләргә нәтиҗә

 Хөрмәтле Назия Мисбаховна, авылдашлар һәм килгән кунаклар! Авыл советы үзенең эшен районыбыз һәм хөкүмәтебез җитәкчелеге карарлары нигезендә алып бара. Һәр елны без сезнең белән очрашабыз, эшләнгэн эшләргә нәтиҗә ясыйбыз, һәм алда эшлисе эшләрне планлаштырабыз.

Кама-Исмәгыйль авыл җирлеге тулаем майданы 468,2га, барлыгы 644 кеше яши, алардан тыш барлык яшәүчеләрне кертеп исәпләгәндә 700 кешегә жыела, 298 хужалык бар. Яшэуче халык арасында 233 пенсионер, 348 кеше төрле урыннарда хезмәт итә, калганнар балалар, студентлар. Пропискага керүчеләр 26 кеше, китте-19, туды-8 бала, улучеләр саны-13. Бүгенге көндә авыл җирлегендә 1 балалар бакчасы – 19 бала йөри, башлангыч мәктәп – 17 бала укый, авыл клубы, ФАП, библиотека, почта, 2(ике) магазин, лесхоз, “Чагылтау”авыл хужалыгы оешмасы эшли.

Кама-Исмәгыйль авыл җирлегенә 12 гариза керде, гаризалар телдән әйтелсә дә, язма булса да, тиз арада карала һәм аларның хуҗаларына төпле җавап бирелә.

 2016 елның узган вакыты эчендә авыл җирлеге буенча башкарылган эшләр күп булды. Хәзер ел буена эшләнгән эшләргә күчәм.

2016нче ел истәлекле даталарга бай булды.

1. Бөек Җиңүнең 71 еллыгын билгеләп үтү уңаеннан тыл хезмәтчәннәре һәм сугыш елы балалары хөрмәтенә стелла ачылды.

2. Авылның Карлыган-Тугай, Әлкәй, Горная, Тукай, Искәндәров урамнарына хэм зират юлына асфальт җәелде, хэм Тукай урамына таш жэелде.

3. Урамнарга өстәмә лампочкалар куелды.

4. Әлмәт районының 86 еллыгы унаеннан отчет концерты оештырылды.

Бу эшләрне башкарып чыгуда, авылның усешенә матди яктан да мораль яктан да ярдәм итеп торганы очен Әлмәт муниципаль районы башлыгы Хайруллин Айрат Ринатовичка хэм ПАО “Татнефть” генераль директоры Маганов Наиль Ульфатовичка олы рәхмәтебезне җиткерәбез.

5. 27нче март хэм 20 нче ноябрь коннэрендэ авылыбызда узара салым налогын керту буенча референдум уздырылды. Шушы акчага ике зиратнын коймасын алыштырып бетеру хэм Карлыган-Тугай, Ленин урамнарына асфальт салу 2017 нче елнын планына керделде.

Депутатларыбыз ярдәмен атап үтәсе килә. Авыл җирлеге буенча уздырылган барлык чаралар аларның күчергән акчаларына һәм авылның игелекле кешеләренең матди ярдәме нигезендә уздырылды. Чара кечкенә булса да, матди чыгымнар таләп итә, һәрберсенә акча кирәк, менә шушы бәйрәмнәрне, чараларны уздыру бары тик бюджеттан тыш акчалар хисабына мөмкин булды.

Барлык депутатларның бергә эшләве аркасында гына авыл советы эшен тиешле югарылыкта алып барырга мөмкин. Чөнки бюджетта каралган суммалар зурлап эш алып барырга җай бирми, спонсорлык ярдәме булмаганда монда әйтелгән эшләр башкарылмас иде.

 Бу списокны дәвам итәргә була. Ләкин барыгыз да күреп торасыз күпме эш башкарыла. Авылыбыз күзгә куренеп яңара.

 Шулай ук рәхмәт сүзләре әйтәсе килә - авылдашларыбызга:

 - Гафаров Рим Атласович

 - Давлетшин Булат Сагидович

- “Зифа” кибете хуҗасы Мустафина Гульнара Риязовна

- Газизов Дамир Абдулханович

- Мубаракшин Хамбал Мухтарович

- Кудаяров Фагим Тимерьянович

- Шарафутдинова Наиля Ринатовна

-Набиев Гумар Ахмадтинович

Авылда хәлдән килгән хәтле барлык бәйрәмнәрне үткәреп барабыз

-- 23 февраль Ватанны саклаучылар көне,

--08 март Халыкара хатын-кызлар бәйрәме

-- 9 нчы май Бөек Җиңү бәйрәме,

--Халкыбызның милли бәйрәме “Сабантуй”

--Мөселманнарның “Рамазан ае”

-- Балаларны мәктәпкә озату коне 1 нче сентябрь

 --1 нче октябрь “Өлкәннәр көне”

--Корбан гаете

--Әниләр бәйрәме

--Инвалидлар коне

--Яңа ел бәйрәме уткәрелде, бу бәйрәмнәрдә концерт, чәй табыннары, буләкләр өләшү оештырылды.

Егетләрнең уңышы белән бергә Саетгараева Румия өчен дә шатланабыз. Гер күтәрү буенча район ярышларында катнашып 1 урын алып кайтты.

Шушы рәттән кышкы спартакиадага әзерлек башлануын искәртеп үтәм, авыл яшьләре тарафыннан активлык күрсәтүчеләргә рәхмәт, ләкин тагын да ныграк катнашсыннар иде. Әлегә чаклы теннис, канат тарту, мини-футбол, волейбол, көрәш, армспорт ярышлары үтте.

**Төзекләндерү, чистарту эшләре**: Ел буена экологик шимбәләр узды, монда барлык оешмалар һәм һәрбер хуҗалык катнашты**.** Юл буйларында үскән үләннәрне чабу оештырылды. Яз буена һәм җәй айларында зиратларда җыештыру эшләре һәм үләннәрне чабу эшләре башакарылды, бу өмәләрдә авыл халкы катнашты, аларга рәхмәт, ләкин алда тагын да күпләп катнашсыннар иде. Зиратның соңгы йортыбыз икәнен, анда ата-аналарыбыз, якыннарыбыз күмелгән булуын онытмыйча, бу изге эштә күпләп катнашсагыз иде.

Авылның бүгенге йөзен тәэмин иткәннәре өчен бюджет оешмаларында эшләүчеләргә-мәдәният йорты, мәктәп, балалар бакчасы, медпункт, почта, китапханә, кибетләр хезмәткәрләренә **рәхмәт** сүзләре җиткерәм. Авылны яздан башлап көзгә чаклы чүп-чардан арындырып юл кырыйларын, су буйларын, чишмә тирәләрен, чүп базы тирәләрен чистартуда аларның өлеше зур булды.

Ел дәвамында старосталарыбыз бик әйбәт эшләделәр – урамнарда чуп чабуда, агач утыртуда алар башлап йөрделәр.

Старосталар белән бергә авыл халкы һәм АУМИН эшчеләре авылны чиста тотуда ярдәм итеп тордылар.

Ел ахыры бик күңелле итеп Яңа ел бәйрәмнәре белән үтте, балалар бакчасында, мәктәптә, мәдәният йортында яхшы әзерлекле чаралар уздырылды. Барлык оештыручыларга да зур рәхмәт.

**Дини чаралар** да уздырылып барды, Рамазан ае вакытында авыл аерата җанлы булды, мәчет гөрләп торды, азан тавышы гел яңгырады. Мәчеттә дә, авылдагы йортларда да авыз ачу мәҗлесләре үтте, Корбан гаете уңаеннан мохтаҗларга корбан ите таратылды, азык-толек пакетлары таратылды. Дини бәйрәмнәрне, зиратта өмәләрне үткәрүдә зур тырышлык куючыларга, аларны оештыручыларга, матди ярдәм күрсәтүчеләргә бик зур рәхмәт.

 Шундый ук игелекле эш – беркем тарафыннан да мәҗбүр ителми, аңа беркайдан да акча бирелми торган эш - Өлкәннәр көне. Авыл депутатлары ярдәме белән табын оештырылды, өлкәннәр өчен концерт куелды. Табын әзерләү өчен “Зифа” кибете, эшмәкәр Газизов Дамир Абдулханович ярдәм итте.

Авылда асраучы сыерлар башы исәбеннән хәм савым кэҗә бышы исэбеннән субсидия бирелде , бу эш мал санын киметмәү максатыннан Татарстан хөкүмәте тарафыннан башкарыла, җитәкчелек сүзе буенча бу эш дәвам итәчәк.

 Иң әһәмиятле эш – ул авылда чүп җыю эшен җайга салу. Айга ике тапкыр “Экосервис” оешмасы машинасы килеп урамнардан чупне алып китэ. Менә бүгенге көндә күз алдыгызда эш бара, авыл чиста, алай гына түгел су буйлары, бакча артлары чагыштырмача чистарды. Кыш кэнне дэ юлларны кардан чистартып торабыз.

**Су проблемасы** бөтен кешене борчый. Сонгы елда су линияларын ремонтлап бу мәсъәләдә алга китеш зур булды. Күп урамнарда су кыш көне дә бетмәде. Язга чыгу белән калган урамнарны да өзлексез сулы итү өстендә эшләрбез һәм су проблемасы үзеннән- үзе юкка чыгар дип ышанып калабыз.

Депутатыбыз Валеев Ильшат Тансыкович авылыбыз халкы өчен медицина препаратлары сатып алды. Хәзер авыл халкына шикәргә кан анализы бирер өчен Түбән Мактама поликлиникасына барып йөрергә кирәк түгел, үзебезнең фельдшерга мөрәжәгать итәргә генә кирәк.

Ул гына түгел почта хезмәткәрләренең хезмәт хакы аз булганга депутатыбыз Валеев Ильшат Тансыкович аларга да ай саен акчалата ярдәм биреп торды.

Хөрмәтле авылдашлар, күреп торасыз башкарылган эшләр дә, эле эшлиседә бар эле. Проблемалар юк түгел, ләкин сезнең белән, депутатлар белән бергә эшләсәк барысын да жинеп чыгарбыз.

Без булдырабыз! Шунын белэн отчет тэмам. Сорауларыгыз булса рәхим итегез.

**План работы Кама-Исмагиловского СП на 2017 год**

|  |  |  |  |
| --- | --- | --- | --- |
| № п/п | Наименование мероприятия | Дата /срок | Ответственный  |
| 1 | Подготовка к проведению 72-летия победы в ВОВ | ЯнварьАпрель  | Глава СП Депутаты СП |
| 2 | Благоустройство территории и посадка деревьев на территории памятника участникам ВОВ | Апрель | Глава СП СДК Школа Совет ветеранов |
| 3 | Проведение 72-летия победы в ВОВ | Май | Глава СП Совет ветеранов |
| 4 | Проведение национального праздника Сабантуй | Июнь | Глава СП Депутаты СП |
| 5 | Проведение всех мероприятий | В течение года | Глава СП Депутаты СП Спонсоры |
| 6 | Асфальтирование дорог внутри села, устройство щебёночного основания  | II-III квартал | ОАО «Татнефть» СП |
| 7 | Проведение религиозных праздников | В течение года | Глава СП Совет ветеранов Мечеть |
| 8 | Текущий ремонт водовода колонок на улицах села | В течение года | Глава СП Депутат ЛатыповИ.Р. |
| 9 | Посадка деревьев на территории СДК | III квартал | Все организации села Совет ветеранов |
| 10  | Замена ограждения кладбищ села на средства самообложения граждан | I-II квартал | Глава СП |
| 11  | Установка уличных светильников на средства самообложения граждан | III квартал | Глава СП |
| 12 | Асфальтирование дорог и ремонт по ул. Карлыган-Тугай, Ленина на средства самообложения граждан | III-квартал | Глава СП |

Глава Кама-Исмагиловского СП Р.Х. Давлетов